title: 2009/185/ES,Euratom: Sklep Evropskega parlamenta z dne 22. aprila 2008 o razrešnici glede izvrševanja splošnega proračuna Evropske unije za proračunsko leto 2006, Oddelek I – Evropski parlament

text:
               31.3.2009

               SL

               Uradni list Evropske unije

               L 88/1

         SKLEP EVROPSKEGA PARLAMENTA
   z dne 22. aprila 2008
   o razrešnici glede izvrševanja splošnega proračuna Evropske unije za proračunsko leto 2006, Oddelek I – Evropski parlament
   (2009/185/ES, Euratom)
   EVROPSKI PARLAMENT,
   ob upoštevanju splošnega proračuna Evropske unije za proračunsko leto 2006 (1),
   ob upoštevanju končnega zaključnega računa Evropskih skupnosti za proračunsko leto 2006 – Zvezek I (SEK(2007) 1055 – C6-0363/2007) (2),
   ob upoštevanju poročila o izvrševanju proračuna in finančnem poslovodenju za proračunsko leto 2006, Oddelek I – Evropski parlament (3),
   ob upoštevanju letnega poročila notranjega revizorja za leto 2006,
   ob upoštevanju letnega poročila Računskega sodišča o izvrševanju proračuna za proračunsko leto 2006 z odgovori institucij (4),
   ob upoštevanju izjave o zanesljivosti poslovnih knjig ter zakonitosti in pravilnosti poslovnih dogodkov, ki jo predloži Računsko sodišče v skladu s členom 248 Pogodbe ES (5),
   ob upoštevanju člena 272(10) in člena 275 Pogodbe ES ter člena 179a Pogodbe Euratom,
   ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (6), ter zlasti členov 145, 146 in 147 Uredbe,
   ob upoštevanju člena 13 notranjih pravil o izvrševanju proračuna Evropskega parlamenta (7),
   ob upoštevanju člena 147(1) finančne uredbe, po katerem vsaka institucija Evropske skupnosti sprejme potrebne ukrepe na podlagi ugotovitev, izraženih v sklepu o razrešnici Evropskega parlamenta,
   ob upoštevanju svoje resolucije z dne 9. marca 2005 o smernicah za oddelke II, IV, V, VI, VII, VIII(A) in VIII(B) ter o predhodnem načrtu odhodkov Evropskega parlamenta (oddelek I) za proračunski postopek v letu 2006 (8),
   ob upoštevanju členov 71 in 74(3) ter Priloge V svojega Poslovnika,
   ob upoštevanju poročila Odbora za proračunski nadzor (A6-0091/2008),

               A.

               ker je revizija Računskega sodišča pokazala, da „[…] so vse institucije v skladu s finančno uredbo v letu 2006 uvedle zadovoljiv okvir kontrolnih in nadzornih sistemov, pregled izbranih vzorcev pa je pokazal zanemarljivo raven napak […]“ (9),

               B.

               ker je Računsko sodišče opozorilo na pomanjkljivosti v zakonodajnem okviru, ki so ga za plačilo dodatkov za parlamentarno pomoč poslancem Evropskega parlamenta vzpostavili predsedstvo in kvestorji, ter v njegovem izvajanju,

               C.

               ker je generalni sekretar 21. februarja 2007 potrdil, da je prepričan, da je bil proračun Parlamenta izvršen v skladu z načeli dobrega finančnega poslovodenja in da kontrolni in nadzorni sistem daje potrebna zagotovila o zakonitosti in pravilnosti poslovanja,

               1.

               podeli svojemu predsedniku razrešnico glede izvrševanja proračuna Parlamenta za proračunsko leto 2006;

               2.

               navaja pripombe v priloženi resoluciji;

               3.

               naroči svojemu predsedniku, naj ta sklep in resolucijo, ki je del sklepa, posreduje Svetu, Komisiji, Sodišču Evropskih skupnosti, Računskemu sodišču, Evropskemu varuhu človekovih pravic in Evropskemu nadzorniku za varstvo podatkov ter poskrbi za objavo v Uradnem listu Evropske unije (serija L).

            Predsednik

         Hans-Gert PÖTTERING

            Generalni sekretar

         Harald RØMER

      (1)  UL L 78, 15.3.2006.

      (2)  UL C 274, 15.11.2007, str. 1.

      (3)  UL C 318, 29.12.2007.

      (4)  UL C 273, 15.11.2007, str. 1.

      (5)  UL C 274, 15.11.2007, str. 130.

      (6)  UL L 248, 16.9.2002, str. 1.

      (7)  PE 349.540/Bur/ann/def.

      (8)  UL C 320 E, 15.12.2005, str. 156.

      (9)  UL C 273, 15.11.2007, točka 10.6.
    ---documentbreak---

               31.3.2009

               SL

               Uradni list Evropske unije

               L 88/3

         RESOLUCIJA EVROPSKEGA PARLAMENTA
   z dne 22. aprila 2008
   s pripombami, ki so del sklepa o razrešnici glede izvrševanja splošnega proračuna Evropske unije za proračunsko leto 2006, Oddelek I – Evropski parlament
   EVROPSKI PARLAMENT,
   ob upoštevanju splošnega proračuna Evropske unije za proračunsko leto 2006 (1),
   ob upoštevanju končnega zaključnega računa Evropskih skupnosti za proračunsko leto 2006 – Zvezek I (SEK(2007) 1055 – C6-0363/2007) (2),
   ob upoštevanju poročila o izvrševanju proračuna in finančnem poslovodenju za proračunsko leto 2006, Oddelek I – Evropski parlament (3),
   ob upoštevanju letnega poročila notranjega revizorja za leto 2006,
   ob upoštevanju letnega poročila Računskega sodišča o izvrševanju proračuna za proračunsko leto 2006 z odgovori institucij (4),
   ob upoštevanju izjave o zanesljivosti poslovnih knjig ter zakonitosti in pravilnosti poslovnih dogodkov, ki jo predloži Računsko sodišče v skladu s členom 248 Pogodbe ES (5),
   ob upoštevanju člena 272(10) in člena 275 Pogodbe ES ter člena 179a Pogodbe Euratom,
   ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (6), ter zlasti členov 145, 146 in 147 Uredbe,
   ob upoštevanju člena 13 notranjih pravil o izvrševanju proračuna Evropskega parlamenta (7),
   ob upoštevanju člena 147(1) finančne uredbe, po katerem vsaka institucija Evropske skupnosti sprejme potrebne ukrepe na podlagi ugotovitev, izraženih v sklepu o razrešnici Evropskega parlamenta,
   ob upoštevanju svoje resolucije z dne 9. marca 2005 o smernicah za oddelke II, IV, V, VI, VII, VIII(A) in VIII(B) ter o predhodnem načrtu odhodkov Evropskega parlamenta (oddelek I) za proračunski postopek v letu 2006 (8),
   ob upoštevanju členov 71 in 74(3) ter Priloge V svojega Poslovnika,
   ob upoštevanju poročila Odbora za proračunski nadzor (A6-0091/2008),

               A.

               ker je revizija Računskega sodišča pokazala, da „[…] so vse institucije v skladu s finančno uredbo v letu 2006 uvedle zadovoljiv okvir kontrolnih in nadzornih sistemov, pregled izbranih vzorcev pa je pokazal zanemarljivo raven napak […]“ (9),

               B.

               ker je Računsko sodišče opozorilo na pomanjkljivosti v zakonodajnem okviru, ki so ga za plačilo dodatkov za parlamentarno pomoč poslancem Evropskega parlamenta vzpostavili predsedstvo in kvestorji, ter v njegovem izvajanju,

               C.

               ker je Računsko sodišče opozorilo, da predsedstvo ni zagotovilo učinkovite uporabe pravil o plačilu nadomestil za parlamentarno pomoč poslancem, za kar je potrebno predložiti ustrezna dokazila,

               D.

               ker je generalni sekretar 21. februarja 2007 potrdil, da je prepričan, da je bil proračun Parlamenta izvršen v skladu z načeli dobrega finančnega poslovodenja in da kontrolni in nadzorni sistem daje potrebna zagotovila o zakonitosti in pravilnosti poslovanja,

               E.

               ker je treba zagotoviti spremljanje njegove resolucije z dne 26. septembra 2006 (10) in resolucije z dne 24. aprila 2007 (11) o razrešnici za proračunski leti 2004 in 2005 in oceniti napredek pri izvajanju njegovih priporočil,

               F.

               ker je treba upoštevati politične prednostne naloge za proračunsko leto 2006, in sicer: utrditi širitev iz leta 2004, pripraviti širitev v letu 2007, izboljšati politiko obveščanja in sporočanja ter izboljšati pomoč poslancem;

               1.

               pozdravlja in podpira trdno zavezo predsednika, da bo statut za pomočnike, ki ga bo predlagala Komisija in potrdil Svet, začel veljati sočasno s statutom poslancev (12);

               2.

               poziva Komisijo in Svet, naj v celoti sodelujeta s Parlamentom ter zagotovita, da bo novi statut za pomočnike sprejet pred naslednjimi evropskimi volitvami junija 2009;

         Razrešnica – politična pristojnost

               3.

               poudarja, da je Parlament edini organ, pristojen za podelitev razrešnice (13), ter da je razrešnica politična odločitev; da bi prišel do te politične odločitve, Parlament v skladu s členom 276(1) in (2) Pogodbe ES upošteva poleg vseh omenjenih dokumentov tudi vse informacije, za katere meni, da so potrebne;

               4.

               meni, da bi bilo treba vse institucije in organe iz členov 70 in 71 njegovega Poslovnika obravnavati enakovredno, po načelih in postopkih, ki jih upošteva pri vsakoletni razrešnici;

               5.

               poudarja, da se lahko vse institucije in organi opremijo s političnimi in/ali upravnimi strukturami, ki so najprimernejše za njihove potrebe; zato poudarja, da bi moral Parlament zaradi spoštovanja različnih struktur podeliti razrešnico institucijam in organom kot takim, ki jih lahko predstavlja ena sama oseba, zato da jim zagotovi prepoznavnost;

               6.

               potrjuje, da morajo tako Parlament kot vse druge institucije in organi določiti najprimernejšo raven odgovornosti kot odgovor na pripombe, ki jih je imel Parlament pri postopku za podelitev razrešnice;

               7.

               opozarja, da je Parlament v svoji resoluciji z dne 24. aprila 2007, kakor je navedeno zgoraj, izjavil, da bi morale k podelitvi razrešnice spadati tudi vse odločitve predsednika, predsedstva in Konference predsednikov, ker so politično odgovorni izvoljeni poslanci in ne uradniki; zato poziva predsednika in podpredsednika, pristojnega za proračun, naj za vzpostavitev političnega dialoga sodelujeta na bodočih sejah Odbora za proračunski nadzor;

               8.

               opozarja, da v skladu s členom 71 svojega Poslovnika plenarna skupščina, ki jo predstavlja njen predsednik, podeli razrešnico Parlamentu;

               9.

               izraža zadovoljstvo, ker je predsednik Parlamenta sprejel načelo političnega dialoga pri postopku za razrešnico in ker je na njegovo pobudo podpredsednik Parlamenta, odgovoren za proračun in proračunski nadzor, ki je tudi predsednik Odbora za nadzor revizij, sodeloval pri političnem dialogu z Odborom za proračunski nadzor na javni predstavitvi 21. januarja 2008; poziva, naj ta dialog v bodoče temelji na pisni dokumentaciji, kjer bodo zbrani sklepi predsedstva in konference predsednikov, ki imajo finančni vpliv;

               10.

               pozdravlja in sprejema ponudbo generalnega sekretarja s predstavitve 21. januarja 2008 o rednih srečanjih izven običajnega letnega postopka razrešnic z Odborom za proračunski nadzor glede izvrševanja proračuna Parlamenta;

               11.

               ugotavlja tudi, da je predsednik Parlamenta dal pobudo za krepitev vezi med predsedstvom in Odborom za proračun na eni strani in predsedstvom in Odborom za proračunski nadzor na drugi strani z oblikovanjem delovne skupine, ki bo zadolžena za trajno utrjevanje teh vezi; pozdravlja prvo skupno razpravo 14. januarja 2008 ter vzdušje zaupanja in sodelovanja med zadevnimi organi na tej razpravi; pričakuje nadaljevanje teh razprav in njihove zaključke;

               12.

               meni, da bi se proračunski postopek in postopek za podelitev razrešnice morala dopolnjevati: proračun ne bi smel biti sprejet, ne da bi se prej preučilo že sprejete sklepe o razrešnici, sklep o razrešnici pa bi moral biti sprejet s poznavanjem političnih ciljev, zastavljenih s proračunskim postopkom za leto, za katero se podeljuje razrešnica; zahteva, da se temeljito preuči medsebojni učinek proračunskega postopka in postopka za podelitev razrešnice;

         Proračunske prioritete za leto 2006

               13.

               poudarja, da je za leto 2006 sprejel naslednje proračunske prioritete (14):

                           —

                           predvideti postavke za širitev, predvsem za zadostno število usposobljenih tolmačev in prevajalcev za vse uradne jezike, da bodo vsi poslanci lahko aktivno sodelovali pri delu Parlamenta,

                           —

                           oblikovati politiko informiranja in obveščanja, da bi se Parlament bolj približal državljanom; s tem v zvezi razvijati vlogo zunanjih pisarn in sodelovanje s Komisijo,

                           —

                           preučiti, če se za optimizacijo dela institucije splača spremeniti strukturo uprave ali povečati podporo svojim temeljnim dejavnostim,

                           —

                           zagotoviti zadostno pomoč in prisotnost izvedencev za nadzor nad kakovostjo zakonodajnega dela,

                           —

                           vpeljati statut za pomočnike in

                           —

                           zagotoviti sredstva za kritje stroškov sodelovanja delegacij Parlamenta na sejah, ki potekajo izven njegovih krajev dela.

         Predstavitev računovodskih izkazov Evropskega parlamenta

               14.

               ugotavlja, da so v letu 2006 prihodki Parlamenta znašali 126 126 604 EUR (112 393 557 EUR v letu 2005: +12,2 %);

               15.

               je seznanjen z zneskom, na podlagi katerega so bile poslovne knjige Parlamenta za proračunsko leto 2006 zaključene, in sicer:

                              v EUR

                           Poraba proračunskih sredstev 2006 (15)

                                       I.

                                       Sredstva 2006

                                       —

                                       začetna sredstva

                           1 321 600 000

                                       —

                                       spremembe proračuna

                           nobena

                                       —

                                       končna sredstva

                           1 321 600 000

                                       II.

                                       Končna sredstva 2006

                                       —

                                       obveznosti

                           1 306 325 432

                           ( % končnih sredstev)

                           (98,76 %)

                                       —

                                       plačila

                           1 117 578 610

                           (v % prevzetih obveznosti)

                           (85,49 %)

                                       III.

                                       Prenosi v 2007

                                       —

                                       avtomatičen prenos v 2007

                           188 746 822

                           (v % končnih sredstev)

                           (14,26 %)

                           (v % prevzetih obveznosti)

                           (14,43 %)

                                       —

                                       neavtomatičen prenos (prenesena neporabljena sredstva)

                           4 817 000

                           (v % končnih sredstev)

                           (0,36 %)

                                       IV.

                                       Zapadlost

                                       —

                                       sredstva, ki zapadejo

                           15 274 568

                           (v % končnih sredstev)

                           (1,15 %)

                                       V.

                                       Prenosi v 2006

                                       —

                                       avtomatični prenosi

                           307 163 636

                                       —

                                       plačila iz teh prenosov

                           285 578 104

                           (v % prenosov)

                           (92,95 %)

                                       —

                                       stopnja zapadlosti

                           21 585 532

                                       VI.

                                       Sredstva namenskih prejemkov v 2006

                                       —

                                       sredstva namenskih prejemkov

                           40 017 311

                                       —

                                       obveznosti

                           30 778 877

                           (v % sredstev za prevzem obveznosti iz namenskih prejemkov)

                           (73,86 %)

                                       —

                                       plačila

                           5 858 229

                           (v % sredstev za prevzem obveznosti iz namenskih prejemkov)

                           (18,75 %)

                                       —

                                       sredstva na razpolago iz namenskih prejemkov

                           9 238 434

                                       VII.

                                       Sredstva namenskih prejemkov, prenesena v 2007

                                       —

                                       prenesena sredstva namenskih prejemkov

                           34 831 297

                                       VIII.

                                       Sredstva namenskih prejemkov, prenesena v 2006

                                       —

                                       prenesena sredstva namenskih prejemkov

                           32 288 714

                                       —

                                       obveznosti

                           32 054 298

                                       —

                                       plačila

                           31 086 918

                           (v % prevzetih obveznosti)

                           (96,36 %)

               16.

               opaža, da je predstavitev računovodskih izkazov v poročilu o izvrševanju proračuna in finančnem poslovodenju drugačna v primerjavi s prejšnjim letom; želi, da uprava oblikuje in ohrani tako predstavitev, ki bi zlahka omogočala primerjavo med izvrševanjem proračuna v različnih letih;

               17.

               ugotavlja, da so bile v letu 2006 sprejete obveznosti za 98,76 % proračunskih sredstev iz proračuna Parlamenta, torej je bila stopnja zapadlosti 1,15 %, in da je bila kot v vseh preteklih proračunskih letih dosežena zelo visoka raven izvrševanja proračuna;

               18.

               vendar opozarja, da je visoka stopnja izvrševanja delno posledica dejstva, da se od leta 1992 redno izvaja „zbiranje“, postopek prerazporeditve vseh razpoložljivih sredstev ob koncu leta v proračunske postavke, ki se nanašajo na stavbe, za predhodni vnos kapitala zaradi zmanjšanja plačila obresti v prihodnosti; opaža v zvezi s tem, da je bilo v letu 2007 zbranih 37 246 425 EUR;

               19.

               ugotavlja, da je bilo v letu 2006 124 071 425 EUR (71,4 % prerazporeditev) porabljenih za povečanje nekaterih proračunskih postavk na področju nepremičninske politike (od tega zneska je 38 603 580 EUR prihajalo od začasnih sredstev); opozarja, da so začetni zneski v proračunskih postavkah za obdobje 2 0 0 1–2 0 0 8 znašali le 14 287 887 EUR;

               20.

               prav tako opozarja, da je bilo skupno odobrenih 37 prerazporeditev, kar je znašalo 173 751 700 EUR (to je 13 % končnih sredstev; na Komisiji so prerazporeditve predstavljale približno 4 % plačilnih sredstev); meni, da bi veliko število prerazporeditev lahko škodilo proračunskim načelom;

         Pripombe Računskega sodišča za proračunsko leto 2006

               21.

               opaža, da je Računsko sodišče ugotovilo, da „[…] so vse institucije v skladu s finančno uredbo v letu 2006 uvedle zadovoljiv okvir kontrolnih in nadzornih sistemov, pregled izbranih vzorcev pa je pokazal zanemarljivo raven napak […]“ (16);

               22.

               opozarja, da je Računsko sodišče opazilo naslednje pomanjkljivosti pri dodelitvah nadomestil za parlamentarno pomoč poslancem: Sodišče ugotavlja, da „[…] predsedstvo ni zagotovilo uspešnega izvajanja pravil, ki zahtevajo predložitev ustreznih dokazil […] Predsedstvo bi moralo ukrepati in pridobiti dokazila, ki so bistvena pri dokazovanju upravičenosti odhodkov (17)“;

               23.

               v odstavkih od 56 do 68 podrobno obravnava to temo ob upoštevanju pripomb notranjega revizorja;

         Letno poročilo notranjega revizorja

               24.

               ugotavlja, da je v letu 2006 služba za notranjo revizijo sprejela ali v obliki osnutka objavila 16 revizijskih poročil; med temi poročili so revizija postopkov za oddajo naročil, revizija nadomestil za parlamentarno pomoč poslancem ter pregled 452 posameznih ukrepov, ki so rezultat pregleda mehanizma za notranji nadzor na ravni institucije;

               25.

               izraža zadovoljstvo, ker je notranji revizor Odboru za proračunski nadzor lahko uradno predstavil zaključke svojega letnega poročila za leto 2006 ter s tem pokazal, da je poročilo instrument za notranje upravljanje in pomembna referenca za letno razrešnico;

               26.

               strinja se z mnenjem notranjega revizorja, da je treba posvetiti večjo pozornost uvedbi učinkovitega mehanizma za notranji nadzor; s tem v zvezi opozarja na ukrepe za izboljšanje spoštovanja standardov in ciljev nadzora; ugotavlja, da bo izvajanje 20 pomembnih ukrepov, ki jih je omenil notranji revizor v svoji prvi reviziji, ponovno preverjeno v letu 2008; seznanja se z ugotovitvijo uprave, da je bilo 18 od 20 ukrepov že izvedenih, ostala dva pa se še izvajata;

               27.

               izraža zadovoljstvo zaradi napredka, ki ga uprava ugotavlja pri postopkih za oddajo naročil, še posebej pri oblikovanju foruma javnih naročil; opozarja, da bo notranji revizor v letu 2008 začel novo revizijo izvajanja 144 posameznih ukrepov, ki so rezultat revizije postopkov oddaje naročil;

         Računovodski izkazi Parlamenta in poročila o dejavnosti generalnih direktorjev

               28.

               opozarja svoje pristojne organe na svoj sklep (18), da bi bilo treba „odplačila za stavbe […] vključiti v proračunsko strategijo“; obžaluje dejstvo, da pristojni organi niso nikoli uresničili sklepov plenarnega zasedanja ter da so nadaljevali s svojo prakso „nevključevanja v proračun“ nepremičninske politike Parlamenta za njegove prihodnje nakupe (proračunska postavka „Nakup nepremičnin“ vsebuje le zaznamke „pro memoria“ za leta 2005, 2006 in 2007);

               29.

               opozarja, da je med javno predstavitvijo pred Odborom za proračunski nadzor 21. januarja 2008 generalni sekretar napovedal strateški načrt za nepremičninsko politiko Parlamenta; zahteva, da generalni sekretar ob podelitvi razrešnice za leto 2007 predstavi svoj načrt Odboru za proračunski nadzor;

               30.

               znova opozarja na izraženo zahtevo za spremembo člena 16 notranjih pravil glede izvrševanja proračuna Parlamenta, po kateri mora vse nepremičninske načrte, ki lahko močno vplivajo na proračun Parlamenta, odobriti Odbor za proračun;

               31.

               izraža zadovoljstvo, ker so generalni sekretar in vsi generalni direktorji potrdili, da so prepričani, da so bila sredstva, namenjena za njihove dejavnosti, porabljena v skladu s predvidevanji in z načelom dobrega finančnega poslovodenja; z veseljem ugotavlja, da so prav tako potrdili, da uvedeni nadzorni ukrepi dajejo zadostna zagotovila za zakonitost in pravilnost transakcij;

               32.

               zahteva, da njegova uprava spoštuje proračunska načela in oblikuje proračunski načrt, da se zagotovi, da vpisani zneski za ta proračunski načrt kar najbolje odražajo dejanske potrebe različnih sektorjev delovanja Parlamenta; zahteva, da odredbodajalci v svojih letnih poročilih o dejavnosti v posebni preglednici na začetku teh poročil jasno navedejo končne odobritve, sredstva za prevzem obveznosti, plačila, prenose, zapadla sredstva in znesek, ki ga generalni direktorat daje na voljo za „zbiranje“;

               33.

               izraža zadovoljstvo, ker so generalni direktorji ponovno pregledali seznam dolgoročnih pogodb;

               34.

               zahteva, da njegovi generalni direktorat podvojijo svoje napore, da se njihova poročila ne bi omejila le na enako strukturo, ampak bi imela tudi primerljive informacije, s čimer bi pridobila na berljivosti;

               35.

               izraža zadovoljstvo, ker so se notranji revizor in službe dogovorili o izvajanju akcijskih načrtov, s katerimi bi Parlament oskrbeli z učinkovitim mehanizmom za notranji nadzor; s tem v zvezi je bilo v letih 2003 in 2004 odobrenih 452 posameznih postopkov; ugotavlja, da je bilo od teh 452 postopkov popolnoma izpeljanih 225, 121 pa je bilo delno izpeljanih v letu 2006; ugotavlja tudi, da je notranji revizor določil 20 „pomembnih ukrepov“, ki zadevajo področja, izpostavljena visokemu tveganju; seznanja se z dejstvom, da uprava izjavlja, da je bilo do sedaj 18 od 20 ukrepov že izvedenih ter da jih bo notranji revizor pregledal med drugo revizijo v letu 2008;

         Oddaja javnih naročil

               36.

               opozarja, da v skladu s členoma 54 in 119 pravil za izvajanje finančne uredbe (19) institucije proračunskemu organu posredujejo poročila o naročilih, oddanih s pogajalskim postopkom, ter o pogodbah, ki ne temeljijo na direktivah o javnih naročilih; opozarja tudi, da je seznam izvajalcev, ki so jim bila dodeljena naročila v vrednosti, ki presega 50 000 EUR, ampak je nižja od mejne vrednosti, ki je določena v omenjenih direktivah, objavljen v Uradnem listu, ter da so naročila v vrednosti med 13 800 EUR in 50 000 EUR objavljena na spletnih straneh institucij;

               37.

               ugotavlja, da letno poročilo vsebuje naslednje informacije o oddanih naročilih v letu 2006:

                           Vrsta pogodbe

                           Število
                           [2005 v ()]

                           Odstotek
                           [2005 v ()]

                           Znesek v EUR
                           [2005 v ()]

                           Odstotek
                           [2005 v ()]

                           Storitve

                           199 (199)

                           69 % (64 %)

                           67 315 809
                           (89 551 639)

                           23 % (44 %)

                           Blago

                           56 (53)

                           20 % (17 %)

                           61 441 090
                           (29 036 604)

                           21 % (14 %)

                           Gradnja

                           31 (48)

                           11 % (15 %)

                           20 026 192
                           (13 763 856)

                           7 % (7 %)

                           Premoženje

                           1 (12)

                           0 % (4 %)

                           143 125 000
                           (73 149 658)

                           49 % (35 %)

                              Skupaj

                           287 (312)

                           100 %

                           291 908 091
                           (205 501 756)

                           100 %

               38.

               ugotavlja, da je dodelitev naročil, oddanih v letu 2006 (razen nepremičninskega naročila, oddanega s pogajanjem – nakup stavbe v Strasbourgu – katerega vrednost je 143 125 000 EUR) glede na vrsto uporabljenega postopka, bila naslednja:

                           Vrsta postopka

                           Število
                           [2005 v ()]

                           Odstotek
                           [2005 v ()]

                           Znesek v EUR
                           [2005 v ()]

                           Odstotek
                           [2005 v ()]

                           Povprečen znesek
                           [2005 v ()]

                           Odprt postopek

                           73 (64)

                           25 % (21 %)

                           93 681 193
                           (94 187 176)

                           62 % (71 %)

                           1 283 304
                           (1 471 675)

                           Omejen postopek

                           84 (112)

                           30 % (37 %)

                           7 044 607
                           (26 676 276)

                           5 % (20 %)

                           83 863
                           (238 181)

                           Postopek s pogajanji

                           129 (124)

                           45 % (42 %)

                           48 057 291
                           (11 488 646)

                           33 % (9 %)

                           372 537
                           (92 650)

                              Skupaj

                           286 (300)

                           100 %

                           148 783 091
                           (132 352 098)

                           100 %

                           520 220
                           (441 174)

               39.

               ugotavlja, da je bilo v letu 2006 oddanih 128 naročil v vrednosti 50 000 EUR ali več ter 159 naročil v vrednosti med 13 800 EUR in 50 000 EUR; poudarja, da ti zneski kažejo, da naročila pod 50 000 EUR predstavljajo le 1,7 % celotne vrednosti, po številu pa 55 % vseh naročil, ki jih je oddal Parlament;

               40.

               ugotavlja, da je bilo glede na vrednost 67 % naročil oddanih na osnovi odprtih postopkov (62 %) ter omejenih postopkov (5 %); vendar obžaluje, da je glede na vrednost 33 % naročil bilo oddanih s pogajalskim postopkom; poziva generalnega sekretarja, naj pojasni to povečanje glede na prejšnje leto;

               41.

               ugotavlja, da za leto 2006 ni bilo mogoče opraviti primerjave, ki jo zahteva člen 54 pravil o izvajanju finančne uredbe (med številom naročil v letu n in letu n-1, ki jih je oddal odredbodajalec) zaradi sprememb predpisov, ki so začele veljati med letom in ki zadevajo le naročila, razpisana od 22. avgusta; v letu 2006 je Parlament za sklenitev 74 pogodb uporabil pogajalski postopek (2005: 136 pogodb);

               42.

               ugotavlja, da je notranji revizor opravil revizijo postopkov za oddajo naročil na ravni institucij; izraža zadovoljstvo zaradi dogovora med notranjim revizorjem in službami o obsežni dejavnosti za izvedbo 144 posameznih ukrepov; izraža zadovoljstvo, ker je v letu 2008 ena glavnih nalog v delovnem programu notranjega revizorja nova revizija postopkov za oddajo naročil, da se preveri doseženi napredek;

               43.

               poziva generalnega sekretarja, naj razloži napredek pri oblikovanju baze podatkov o naročilih v skladu s členom 95 finančne uredbe; opaža tudi, da prenovljena finančna uredba predvideva oblikovanje enotne baze podatkov za vse institucije, ki jo bo upravljala Komisija;

         Politične skupine (pregled računovodskih izkazov in postopkov – proračunska postavka 4 0 0 0)

               44.

               ponovno poudarja, da so politične skupine odgovorne za upravljanje in uporabo proračunskih sredstev Parlamenta, ki so jim dodeljena, in da področje delovanja službe za notranjo revizijo Parlamenta ne zadeva porabe sredstev iz proračunske postavke 4 0 0 0;

               45.

               izraža zadovoljstvo, ker so politične skupine objavile svoja poročila o zunanji reviziji in svoje računovodske izkaze za leto 2006 na intranetni strani Parlamenta;

               46.

               opaža, da so bila v letu 2006 sredstva iz proračunske postavke 4 0 0 0 uporabljena, kot sledi:

                              (v tisoč EUR)

                           Razpoložljiva sredstva v proračunu 2006 (skupaj)

                           70 900

                           Samostojni poslanci

                           1 644

                           Zneski, na voljo skupinam

                           69 256

                           Skupina

                           Sredstva, odobrena v proračunu Parlamenta

                           Lastna sredstva in prenesene odobritve skupin

                           Odhodki 2006

                           Odstotek porabe razpoložljivih sredstev

                           Zgornja meja prenosov (20)

                           Prenos v 2007

                           PPE-DE

                           18 088

                           7 203

                           16 345

                           64,6 %

                           9 044

                           8 947

                           PSE

                           13 989

                           6 934

                           14 191

                           67,8 %

                           6 995

                           6 732

                           ELDR/ALDE

                           6 526

                           3 145

                           6 383

                           66,1 %

                           3 263

                           3 263

                           Verts/ALE

                           2 836

                           1 157

                           2 716

                           68,0 %

                           1 418

                           1 278

                           GUE/NGL

                           2 582

                           1 265

                           3 189

                           77,5 %

                           1 426

                           928

                           UEN

                           1 896

                           454

                           1 863

                           79,3 %

                           948

                           487

                           IND/DEM

                           2 034

                           875

                           1 912

                           65,7 %

                           1 017

                           997

                           NI

                           1 384

                           260

                           1 222

                           74,3 %

                           692

                           136

                              Skupaj

                           49 606

                           21 294

                           47 821

                           67,4 %

                           24 803

                           22 767

               47.

               ugotavlja, da so zunanji revizorji potrdili, da so računovodski izkazi političnih skupin v skladu z veljavnimi določbami ter z mednarodnimi računovodskimi standardi;

               48.

               ugotavlja, da so politične skupine porabile v povprečju le 67,4 % sredstev, ki so jim bila na voljo (66 % v letu 2005 in 74 % v letu 2004);

               49.

               ugotavlja, da je 9. julija 2007 predsedstvo pregledalo poročila političnih skupin o izvrševanju proračuna ter poročila revizorjev; s tem v zvezi ugotavlja, da je predsedstvo zadolžilo odredbodajalca, da začne postopek izterjave pri skupini ALDE za 25 403,77 EUR neporabljenih sredstev, ki se jih ni moglo prenesti;

         Politične stranke na evropski ravni

               50.

               ugotavlja, da so računovodski izkazi ob zaključku proračunskega leta 2006 naslednji:
               Izvrševanje proračuna 2006 v okviru dogovora

                              EUR

                           Stranka (21)

                           Lastna sredstva

                           Skupni znesek subvencij EP

                           Prihodki skupaj

                           Subvencije v % upravičenih odhodkov (max. 75 %)

                           PPE

                           1 106 891,41

                           2 914 059,56

                           4 020 950,97

                           72,5 %

                           PSE

                           932 781,81

                           2 580 000,00

                           3 512 781,81

                           71,49 %

                           ELDR

                           340 782,87

                           883 500,00

                           1 224 282,87

                           71,97 %

                           EFGP

                           240 204,29

                           581 000,00

                           821 204,29

                           71,20 %

                           GE

                           172 875,00

                           439 018,54

                           611 893,54

                           71,82 %

                           PDE

                           55 189,84

                           163 570,75

                           218 760,59

                           75 %

                           AEN

                           49 385,00

                           144 808,81

                           194 193,81

                           74,57 %

                           ADIE

                           59 513,36

                           125 016,22

                           184 529,58

                           75 %

                           EFA

                           69 665,67

                           220 913,67

                           290 579,34

                           75 %

                           EUD

                           47 597,22

                           29 670,24

                           77 267,46

                           62,59 %

                              Skupaj

                           3 074 886,47

                           8 081 557,78

                           11 156 444,25

                           72,13 %

               51.

               poudarja, da so zunanji revizorji potrdili, da so računovodski izkazi strank v skladu z določbami členov 6, 7, 8 in 10 Uredbe Evropskega parlamenta in Sveta (ES) št. 2004/2003 z dne 4. novembra 2003 o predpisih, ki urejajo delovanje političnih strank na evropski ravni, in pravilih glede njihovega financiranja (22), ter da predstavljajo resnično in pošteno podobo finančnega stanja političnih strank ob zaključku finančnega leta 2006;

               52.

               izraža zadovoljstvo, ker so politične stranke na evropski ravni dosegle visoko raven porabe sredstev, ki so jim dana na voljo;

               53.

               vendar ugotavlja, da je bil odredbodajalec zadolžen:

                           —

                           da začne postopek izterjave presežka 248 953,91 EUR od PDE, 215 498,59 EUR od AEN, 69 317,14 EUR od ADIE in 24 799,11 EUR od EUD,

                           —

                           ter postopek izterjave 121 670,10 EUR od EUD in 70 902,64 EUR od ADIE zaradi neskladja s členom 3(1)(b) Uredbe (ES) št. 2004/2003;

               54.

               sprašuje generalnega sekretarja, ali so bili zneski izterjani;

               55.

               ugotavlja, da je notranji revizor revidiral izvajanje določb o prispevkih političnim strankam na evropski ravni in je o tem izdal poročilo v avgustu 2007; izraža zadovoljstvo, ker je bil rezultat tega natančen akcijski načrt, ki ga je potrdila uprava; zahteva, da postanejo rezultati te revizije del postopka za podelitev razrešnice za leto 2007;

               56.

               ugotavlja, da se lahko proračun evropske politične stranke od leta 2008 dalje financira iz proračuna Parlamenta do višine 85 % (75 % do konca 2007); poudarja, da imajo stranke zaradi takega odstotka denarne pomoči Parlamenta večjo odgovornost za svoje dejavnosti;

         Nadomestila za parlamentarno pomoč poslancem

               57.

               seznanja se z dejstvom, da je Računsko sodišče ugotovilo (in kritiziralo) pomanjkljivosti v zakonodajnem okviru, ki ga je določilo predsedstvo, in da večina zneskov, dodeljenih poslancem parlamenta za parlamentarno pomoč, ni bilo podprtih z dokazili, ki bi opravičevala odhodke v poslančevem imenu; obenem priznava, da sta si predsedstvo in uprava v letu 2007 prizadevala, da bi se stanje izboljšalo; izraža zadovoljstvo, ker uprava navaja, da je do konca leta 2007 prejela več kot 99 % dokazil za leto 2006;

               58.

               vendar ugotavlja, da je uprava za leto 2004 dobila le 57 % zahtevanih dokumentov, za leto 2005 pa samo 51 %; ugotavlja, da je bila s tem v zvezi sprejeta politična odločitev, da se uporabijo predpisi, sprejeti 13. decembra 2006, za nazaj, za obdobje 2004–2005;

               59.

               upa, da bodo glede na obvezo, da je treba priložiti dokazila za uporabo parlamentarne pomoči v letih 2004 in 2005, vsi poslanci prejeli sporočilo, ali morajo še vedno oddati upravi dokazila za to obdobje ali da je njihova dokumentacija v redu;

               60.

               poziva upravo, naj pravilno in dosledno uporablja pravilnik o povračilu in nadomestilu stroškov poslancem (pravilnik PEAM (23) in nemudoma ugotovi vse nepravilnosti in izpuščene podatke;

               61.

               zahteva, naj uprava zagotovi postopek z boljšo in vidnejšo komunikacijo s poslanci za dosledno spoštovanje rokov za oddajo dokazil, ki so določeni v pravilniku o povračilu in nadomestilu stroškov poslancem, da bodo dokazila oddana v skladu s postopkom in obveznim koledarjem Računskega sodišča glede priprave njegovega letnega poročila, in da zagotovi končno potrditev poslancem, ko je zaključen njihov spis;

               62.

               spodbuja delovno skupino predsedstva za statut poslancev, da predstavi svoje zaključke, da se omogoči hitro in ustrezno ukrepanje na pripombe notranjega revizorja v poročilu o dodatkih za parlamentarno pomoč poslancem; v luči dela omenjene delovne skupine in v zvezi z novimi predpisi za določitev pristojnih političnih organov potrjuje odgovornost uprave pri zagotavljanju, da so nadomestila za parlamentarno pomoč poslancem dodeljena v skladu z načeli dobrega finančnega poslovodenja, zakonitosti in pravilnosti; razume probleme in težave pri usklajevanju dodatkov za parlamentarno pomoč poslancem s socialno in davčno zakonodajo vseh 27 držav članic; poziva, da se nemudoma začnejo potrebna pogajanja med državami članicami in belgijsko državo; poudarja, da ta zapleteni postopek ne sme zadržati vzporednega izvajanja novih predpisov v zvezi z dodatki za parlamentarno pomoč poslancem;

               63.

               ugotavlja, da poročilo notranjega revizorja priporoča spremembo pogojev za zaposlovanje pomočnikov poslancev v dveh fazah: prvič, pogodbeno razmerje med pomočnikom/pomočniki in poslancem bi dosledno temeljilo na pogodbi o zaposlitvi z uporabo vzorca izboljšane obvezne pogodbe; drugič, cilj bi moral biti vključitev pomočnikov v kategorijo osebja, za katerega veljajo pogoji za zaposlovanje drugih uslužbencev Evropskih skupnosti;

               64.

               poudarja, da mora biti pomoč poslancem prožna in mobilna, novi statut za pomočnike pa bi moral postaviti najnižje standarde glede plač in socialnih pravic v skladu z veljavno evropsko zakonodajo;

               65.

               je seznanjen s soglasno sprejetimi odločitvami konference predsednikov in predsedstva dne 6. in 10. marca 2008, s katerimi se:

                           —

                           poziva upravo, naj zagotovi dosledno uporabo in izvajanje notranjih pravil Parlamenta o povračilu stroškov parlamentarne pomoči,

                           —

                           pooblasti generalnega sekretarja, da vzpostavi stik s Komisijo in Svetom glede zagotavljanja možnosti za oblikovanje novega sklopa pravil za pomočnike poslancev s pomočjo spremenjene ureditve za pogodbeno osebje, ki hkrati omogoča poslancem, da neodvisno odločajo o zaposlovanju pomočnikov in o višini njihove plače,

                           —

                           zadolži delovno skupino predsedstva za statut poslancev, pomočnike in pokojninski sklad, da nemudoma natančno oceni delovanje veljavnih pravil ter glede na pomen zadeve pripravi predloge za njihovo spremembo, kjer je to potrebno;

                     vztraja pri tem, da mora biti v delovni skupini kot opazovalec tudi član Odbora za proračunski nadzor, torej odbora, ki je pristojen za postopek podelitve razrešnice; v zvezi s tem spominja Predsedstvo na svoje opombe na Oddelek I – Evropski parlament, navedene v resoluciji o predlogu splošnega proračuna Evropske unije za proračunsko leto 2008 (24) z dne 25. oktobra 2007, in resolucijo z dne 26. septembra 2006 z opombami, ki so del sklepa o razrešnici glede izvrševanja splošnega proračuna Evropske unije za proračunsko leto 2004, Oddelek I – Evropski parlament (25); poziva pristojne organe, naj Odboru za proračunski nadzor pred koncem leta 2008 poročajo o doseženem napredku;

               66.

               vztraja zlasti pri tem, da:

                           —

                           Parlament v skladu z odstavkom 76 zgoraj navedene resolucije z dne 26. septembra 2006 sklepa okvirne pogodbe v državah članicah samo s podjetji, specializiranimi za davčne zadeve in socialno varnost, v skladu z veljavno nacionalno zakonodajo, od uprave pa pričakuje, da bo do 1. septembra 2008 vzpostavila časovni razpored za popolno izvajanje tega odstavka,

                           —

                           ker gre pri pomanjkljivostih, odkritih med notranjo revizijo, povečini za pogodbe s ponudniki storitev, te začasno, dokler se ne najde trajna rešitev, obravnavajo plačilni posredniki v državah članicah; je plačilni posrednik odgovoren za to, da je pogodba s ponudnikom storitev v skladu z davčno zakonodajo in zakonodajo o socialni varnosti v zadevni državi članici ter s pravilnikom o povračilu in nadomestilu stroškov poslancev, pri čemer je treba slednjega ustrezno prilagoditi; se ne sprejme nobena pogodba s ponudnikom storitev, ki ne izpolnjuje teh določb,

                           —

                           mora biti uprava sposobna dokazati Računskemu sodišču, kolikšne zneske so poslanci plačali svojim pomočnikom, plačilnim posrednikom in ponudnikom storitev ter pod kakšnimi pogoji,

                           —

                           se ne zaposlujejo sorodniki poslancev,

                           —

                           v primeru kršitev zakonodaje držav članic in/ali (takrat revidiranega) pravilnika o povračilu in nadomestilu stroškov poslancem se morajo izplačila samodejno zadržati, neupravičeno plačani zneski pa izterjati;

               67.

               zahteva, da o določbah izvedbenih ukrepov Statuta poslancev Evropskega parlamenta (26), ki imajo finančni vpliv, Odbor za proračunski nadzor uradno predhodno izrazi svoje mnenje;

               68.

               izraža zadovoljstvo, ker je predsedstvo 25. septembra 2006 sprejelo kodeks o parlamentarnih pomočnikih in pripravnikih v Evropskem parlamentu, in da so vsi poslanci prejeli izvod kodeksa;

               69.

               poziva svojega generalnega sekretarja, naj do konca leta 2008 obvesti Odbor za proračunski nadzor o številu izdanih nalogov za izterjavo in o celotnem znesku;

         Prostovoljni pokojninski sklad

               70.

               ugotavlja, da je novembra 2006 prostovoljni pokojninski sklad imel 659 članov; ugotavlja, da je bil mesečni prispevek v sklad 3 354,21 EUR na poslanca, in sicer je bila ta vsota razdeljena, kot sledi: tretjino, to je 1 118,07 EUR, je plačal poslanec iz sredstev za stroške in nadomestila, dve tretjini, to je 2 236,14 EUR, pa Parlament;

               71.

               opozarja na točke glede preglednosti pri virih prihodka iz navedene resolucije z dne 24. aprila 2007;

               72.

               ugotavlja, da je aktuarski primanjkljaj (primanjkljaj od leta 2001) prostovoljnega pokojninskega sklada padel s 43 756 745 EUR v letu 2004 in 28 875 471 EUR v 2005 na 26 638 000 v 2006, s čimer se je izboljšal aktuarski finančni položaj, ki je od 76,8 % v letu 2004 in 86,1 % v 2005 prešel na 88,4 % v 2006; poudarja, da so bili v zadnjih letih borzni trgi zelo nestabilni in zato ne obstaja nikakršna gotovost o tem, v kakšno smer bo šel aktuarski primanjkljaj sklada; s tem v zvezi poudarja, da je sklad 73 % sredstev vložil v delnice; poudarja, da bi morali upravljavci sklada do 15. marca 2008 posodobiti aktuarski primanjkljaj sklada na konec decembra 2007;

               73.

               želi opozoriti svoje predsedstvo na odstavek 84 svoje zgoraj navedene resolucije z dne 24. aprila 2007, glede na katerega je sprejelo sklep, da bi se po začetku veljavnosti statuta poslancev Parlamenta prostovoljni pokojninski sklad moral omejiti na izpolnjevanje obveznosti iz obstoječih pravic (pridobljenih do junija 2009), kar pomeni, da ne sedanji poslanci ne drugi člani ne bodo mogli več prispevati v sklad;

               74.

               je presenečen nad konferenco predsednikov z dne 13. marca 2008, ki po posvetovanju z delovno skupino predsedstva o statutu poslancev in pomočnikov ter pokojninskem skladu, priporoča, da lahko poslanci, vključeni v prostovoljni pokojninski sklad, tudi po začetku veljave statuta poslancev pridobijo nove pokojninske pravice; opozarja predsedstvo, ki je v tem primeru organ odločanja, na politično voljo Parlamenta, kot je izražena v resolucijah o razrešnicah glede izvrševanja proračuna Parlamenta za proračunski leti 2004 in 2005, da je treba, potem ko začne veljati statut poslancev, učinkovito odpraviti dejavnosti prostovoljnega pokojninskega sklada in ga omejiti na spoštovanje že pridobljenih pravic; vztraja pri tem, da delovna skupina predsedstva pripravi potrebne ukrepe v skladu s sklepi Parlamenta;

         Priprava na izvajanje Lizbonske pogodbe

               75.

               opozarja, da je Parlament v letu 2006 želel „[…] presoditi, ali so potrebne spremembe upravnih struktur ali zagotavljanje nadaljnje podpore za njihove glavne dejavnosti, za čim boljše delo institucije; […]“ (27); opozarja, da je obenem ocenil, „[…] da povečana odgovornost Evropskega parlamenta v zakonodajnem procesu odločanja zahteva bistveno več virov za podporo te glavne dejavnosti […]“ (28);

               76.

               opozarja tudi, da Lizbonska pogodba občutno širi obseg soodločanja, ki postane običajni zakonodajni postopek;

               77.

               iz tega sledi, da Parlament postane sozakonodajalec na enakovredni ravni za 95 % evropske zakonodaje;

               78.

               s tem poziva svojo upravo, da pred 30. novembrom 2008 predstavi:

                           —

                           kadrovski načrt Parlamenta (uradniki in drugi uslužbenci) po razredih, generalnih direktoratih, narodnosti in spolu, vključno z oceno,

                           —

                           analizo načina uporabe proračuna za študije v generalnih direktoratih;

               79.

               opozarja, da je Parlament med proračunskim postopkom 2007 pozval Komisijo, da pripravi srednjeročno oceno svojih kadrovskih potreb ter zagotovi natančno poročilo o svojem podpornem osebju in svojih nalogah usklajevanja; poziva svojo upravo, da na tej podlagi in z uporabo istih instrumentov oceni svoje kadrovski načrte; želi, da se Odboru za proračunski nadzor predloži ocenjevalno poročilo pravočasno za postopek razrešnice za proračunsko leto 2007; s tem v zvezi želi vedeti, koliko uradnikov in drugih uslužbencev ima nalogo pomagati poslancem pri njihovem delu sozakonodajalcev, koliko uslužbencev dela za parlamentarne delegacije in koliko uslužbencev zagotavlja upravno podporo Parlamenta;

         Spremljanje postopka razrešnice za leto 2005

               80.

               pozdravlja zmanjšanje predvidenih stroškov delovanja zaradi zahtev po ohranitvi več krajev dela z 203 000 000 EUR za leto 2002 na 155 000 000 EUR za leto 2007; poudarja, da to predstavlja skoraj 24 % zmanjšanje v petih letih; poziva upravo, naj nadaljuje s procesom racionalizacije; poudarja, da je zahteva po vzdrževanju več krajev dela določena v pogodbah; meni, da mora biti med temi kraji dela dosežena najboljša uskladitev; poudarja, da državljani ne razumejo, zakaj mora Parlament obdržati tri kraje dela;

               81.

               je seznanjen z odgovorom svoje uprave (29) o možnosti ustanovitve evropskega organa za nepremičnine, v skladu s katerim ustanovitev enotnega urada, ki bi zgradil in vzdrževal prostore institucij in organov Evropske unije, ne ustreza izraženim zahtevam po gospodarnosti in boljšem upravljanju; obenem ugotavlja, da je zaželeno tesnejše sodelovanje;

               82.

               ugotavlja, da ni bil dosežen noben napredek pri pogajanjih z belgijsko državo glede ozemlja, na katerih stojijo stavbe D4-D5, in glede njihovega stanja; poziva podpredsednika, pristojnega za nepremičninsko politiko, da čim prej vzpostavi stik z novo vlado;

               83.

               ugotavlja napredek, ki ga je bilo mogoče doseči glede odziva na njegove zahteve po oblikovanju načrta Kyoto-plus; opozarja, da je 18. junija 2007:

                           —

                           predsedstvo pozvalo generalnega sekretarja, da objavi javni razpis za oceno onesnaževanja s CO2, ki ga povzroča Evropski parlament,

                           —

                           vodstvo seznanilo predsedstvo z okoljskimi cilji in ključnimi ukrepi za prihodnost ter jih potrdilo,

                           —

                           predsedstvo sprejelo časovni razpored prihodnjih faz EMAS,

                           —

                           predsedstvo pozvalo generalnega sekretarja, da določi natančen akcijski načrt,

                           —

                           predsedstvo sklenilo, da ustanovi delovno skupino za spremljanje emisij CO2, sestavljeno iz dveh članov predsedstva, ki bosta imenovana na nadaljnji stopnji postopka EMAS,

                           —

                           predsedstvo potrdilo vključitev vseh okoljskih pobud v EMAS in soglašalo s potrebo po spremljanju razpoložljivosti virov za izboljšanje EMAS;

               84.

               zahteva, da se vsak drugi napredek sporoči tudi odboru za proračunski nadzor;

         Večjezičnost

               85.

               poudarja povečan pomen pravil ravnanja o večjezičnosti za parlamentarne dejavnosti poslancev; je zaskrbljen zaradi dejstva, da sta dve polletni poročili iz leta 2006 o izvajanju pravil ravnanja pokazali pomanjkljivosti na ravni učinkovite uporabe službe za tolmačenje; zato ugotavlja, da razpoložljive odobritve niso bile dodeljene najbolj gospodarno in da so bili zaradi te pomanjkljivosti najbolj prizadeti parlamentarni odbori, delegacije in politične skupine; s tem v zvezi in ob upoštevanju poročila o večjezičnosti, sprejetega 5. septembra 2006, poziva generalnega sekretarja, da skupaj z uporabniki najde rešitev;

         Politika obveščanja in sporočanja

               86.

               opozarja, da so bile v okviru politike Parlamenta na področju obveščanja in sporočanja razširjene dejavnosti in oblikovani novi instrumenti obveščanja, ki so imeli občuten finančni vpliv na proračun 2006 (središče za obiskovalce, spletna TV, avdiovizualne namestitve); poziva generalnega sekretarja, da pred koncem julija 2008 predloži poročilo o izvajanju in vrednotenju politike obveščanja in sporočanja;

         Informacijska tehnologija

               87.

               poudarja pomen informacijske tehnologije za Evropski parlament na splošno in zlasti za parlamentarne dejavnosti; obžaluje, da se pridobljene izboljšave osredotočajo na predstavitev institucije na zunanjih in notranjih spletnih straneh bolj kot na možnosti olajšanja zakonodajnega dela in povečanja njegove učinkovitosti;

         Razno

               88.

               poziva generalnega sekretarja, naj posreduje izvod vseh poročil predsedstva, vključno s poročili delovnih skupin, in konference predsednikov, ki imajo finančni vpliv na odbora za proračun in proračunski nadzor,

               89.

               ugotavlja, da je zadeva v zvezi z razliko 4 136 125 BEF med stanjem blagajne in ustreznimi knjižbami leta 1982 bila rešena leta 2007 in bo zato predmet postopka razrešnice za proračunsko leto 2007;

         Zaključki razprave o osnutku poročila v odboru

               90.

               ponovno poudarja, da so proračunske prednostne naloge pomembne pri postopku razrešnic, in hkrati še vedno meni, da je izid postopka razrešnic osrednjega pomena za proračunski postopek; zato pozdravlja dejstvo, da bo po Lizbonski pogodbi tesno sodelovanje med Odborom za proračun in Odborom za proračunski nadzor pridobilo še večji pomen;

               91.

               pozdravlja napredek pri izvajanju proračunskih prednostnih nalog za leto 2006; vendar bo vseeno poskušal zagotoviti, da se uresničijo vse prednostne naloge;

               92.

               je seznanjen z (zaupnim) poročilom notranjega revizorja o nadomestilih za parlamentarno pomoč, ki preučuje načine notranje kontrole na tem področju in predlaga možne izboljšave; poudarja, da je bilo sodelovanje uprave Parlamenta s poročevalcem v vseh fazah priprave osnutka poročila dosledno in pregledno; poleg tega poudarja, da sta bila Evropski urad za boj proti goljufijam (OLAF) in Računsko sodišče povabljena, da preučita poročilo notranjega revizorja in sprejmeta ustrezne ukrepe glede na njune zaključke; obžaluje kršitve določb o zaupnosti iz poslovnika Parlamenta in objavo osebnih in političnih interpretacij zaupnih informacij; meni, da te interpretacije dajejo napačno predstavo o ciljih in zaključkih tega poročila;

               93.

               poziva pristojne organe, naj v skladu s Prilogo VII, oddelkom A, odstavkom 1, pododstavkom 4 Poslovnika Parlamenta sprejmejo ustrezne ukrepe, tako da bodo lahko poslanci na plenarnem zasedanju pravočasno, torej do postopka podeljevanja razrešnic za proračunsko leto 2007, sprejeli pravilnik za upravno obdelavo zaupnih dokumentov, ki ga je predsedstvo potrdilo 13. novembra 2006;

               94.

               obžaluje, da pogajanja z belgijsko vlado o zemljiščih za stavbi D4-D5 in njihovi komunalni ureditvi ne napredujejo; poziva belgijsko vlado, naj izpolni trdno politično zavezo, ki jo je dala Parlamentu.

      (1)  UL L 78, 15.3.2006.

      (2)  UL C 274, 15.11.2007, str. 1.

      (3)  UL C 318, 29.12.2007.

      (4)  UL C 273, 15.11.2007, str. 1.

      (5)  UL C 274, 15.11.2007, str. 130.

      (6)  UL L 248, 16.9.2002, str. 1.

      (7)  PE 349.540/Bur/ann/def.

      (8)  UL C 320 E, 15.12.2005, str. 156.

      (9)  UL C 273, 15.11.2007, točka 10.6.

      (10)  UL L 177, 6.7.2007, str. 3.

      (11)  UL L 187, 15.7.2008, str. 3.

      (12)  Sklep Evropskega parlamenta 2005/684/ES, Euratom z dne 28. septembra 2005 o sprejetju statuta poslancev Evropskega parlamenta (UL L 262, 7.10.2005, str. 1).

      (13)  Člen 276(1) Pogodbe ES.

      (14)  UL C 320 E, 15.12.2005, str. 156.

      (15)  UL C 318, 29.12.2007, str. 3.

      (16)  UL C 273, 15.11.2007, točka 10.6.

      (17)  UL C 273, 15.11.2007, točka 10.12.

      (18)  Odstavek 5 zgoraj navedene resolucije z dne 24. aprila 2007.

      (19)  Uredba Komisije (ES, Euratom) št. 2342/2002 z dne 23. decembra 2002 o določitvi podrobnih pravil za izvajanje Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (UL L 357, 31.12.2002, str. 1).

      (20)  v skladu s členom 2.1.6 pravil o uporabi sredstev iz proračunske postavke 4 0 0 0.

      (21)  PPE: Evropska ljudska stranka; PSE: Stranka evropskih socialistov; ELDR: Evropska stranka liberalcev, demokratov in reformatorjev; EFGP: Evropska zveza strank zelenih; GE: Evropska združena levica; PDE: Evropska demokratična stranka; AEN: Združenje za Evropo narodov; ADIE: Združenje neodvisnih demokratov v Evropi; EFA: Evropsko svobodno združenje; EUD: EU demokrati.

      (22)  UL L 297, 15.11.2003, str. 1.

      (23)  Dokument PE 113.116/BUR./rev. XXIV/03-2007 z dne 1. marca 2007.

      (24)  Sprejeta besedila, P6_TA(2007)0474, zlasti odstavka 23 in 24.

      (25)  UL L 177, 6.7.2007, str. 3. odstavki 73 do 79.

      (26)  PE 388.087/BUR/GT/REV 10.

      (27)  UL C 320 E, 15.12.2005, str. 156. odstavek 19.

      (28)  UL C 320 E, 15.12.2005, str. 156. odstavek 20.

      (29)  Pismo generalnega sekretarja z dne 29. oktobra 2007 (317 124).


title: Število članov odborov Sklep Evropskega parlamenta z dne 15. julija 2009 o številu članov odborov

text:
               19.8.2010

               SL

               Uradni list Evropske unije

               CE 224/34

         Sreda, 15. julija 2009Število članov odborov
   P7_TA(2009)0001
   Sklep Evropskega parlamenta z dne 15. julija 2009 o številu članov odborov
   2010/C 224 E/10

      Evropski parlament,
   ob upoštevanju predloga konference predsednikov,
   ob upoštevanju svojega sklepa z dne 6. maja 2009 o pristojnostih stalnih odborov (1),
   ob upoštevanju člena 183 svojega Poslovnika,

               1.

               sklene, da bo število članov odborov sledeče:

                           I.

                           Odbor za zunanje zadeve: 76 članov

                           II.

                           Odbor za razvoj: 30 članov

                           III.

                           Odbor za mednarodno trgovino: 29 članov

                           IV.

                           Odbor za proračun: 44 članov

                           V.

                           Odbor za proračunski nadzor: 29 članov

                           VI.

                           Odbor za ekonomske in monetarne zadeve: 48 članov

                           VII.

                           Odbor za zaposlovanje in socialne zadeve: 50 članov

                           VIII.

                           Odbor za okolje, javno zdravje in varnost hrane: 64 članov

                           IX.

                           Odbor za industrijo, raziskave in energetiko: 55 članov

                           X.

                           Odbor za notranji trg in varstvo potrošnikov: 39 članov

                           XI.

                           Odbor za promet in turizem: 45 članov

                           XII.

                           Odbor za regionalni razvoj: 49 članov

                           XIII.

                           Odbor za kmetijstvo in razvoj podeželja: 45 članov

                           XIV.

                           Odbor za ribištvo: 24 članov

                           XV.

                           Odbor za kulturo in izobraževanje: 32 članov

                           XVI.

                           Odbor za pravne zadeve: 25 članov

                           XVII.

                           Odbor za državljanske svoboščine, pravosodje in notranje zadeve: 55 članov

                           XVIII.

                           Odbor za ustavne zadeve: 25 članov

                           XIX.

                           Odbor za pravice žensk in enakost spolov: 35 članov

                           XX.

                           Odbor za peticije: 35 članov
                           Pododbor za človekove pravice: 30 članov
                           Pododbor za varnost in obrambo: 30 članov;

               2.

               ob upoštevanju sklepa konference predsednikov z dne 9. julija 2009 o sestavi predsedstev odborov sklene, da imajo lahko predsedstva odborov največ štiri podpredsednike;

               3.

               naroči svojemu predsedniku, naj ta sklep posreduje v vednost Svetu in Komisiji.

      (1)  Sprejeta besedila, P6_TA(2009)0348.


title: 2014/786/EU: Sklep Sveta z dne 7. novembra 2014 o stališču, ki se v imenu Evropske unije sprejme v Skupnem odboru EGP glede spremembe Protokola 31 k Sporazumu EGP o sodelovanju na posebnih področjih, za katera ne veljajo štiri temeljne svobode (Galileo)

text:
               13.11.2014

               SL

               Uradni list Evropske unije

               L 328/49

         SKLEP SVETA
   z dne 7. novembra 2014
   o stališču, ki se v imenu Evropske unije sprejme v Skupnem odboru EGP glede spremembe Protokola 31 k Sporazumu EGP o sodelovanju na posebnih področjih, za katera ne veljajo štiri temeljne svobode (Galileo)

      (2014/786/EU)

   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 172 v povezavi s členom 218(9) Pogodbe,
   ob upoštevanju Uredbe Sveta (ES) št. 2894/94 z dne 28. novembra 1994 o pravilih za izvajanje Sporazuma o Evropskem gospodarskem prostoru (1) in zlasti člena 1(3) Uredbe,
   ob upoštevanju predloga Evropske komisije,
   ob upoštevanju naslednjega:

               (1)

               Sporazum o Evropskem gospodarskem prostoru (2) (v nadaljnjem besedilu: Sporazum EGP) je začel veljati 1. januarja 1994.

               (2)

               V skladu s členom 98 Sporazuma EGP se lahko Skupni odbor EGP med drugim odloči spremeniti Protokol 31 k Sporazumu EGP.

               (3)

               Protokol 31 k Sporazumu EGP vsebuje določbe in pravila o sodelovanju na posebnih področjih, za katera ne veljajo štiri temeljne svobode.

               (4)

               Sodelovanje pogodbenic Sporazuma EGP je primerno razširiti, da se vključi Sklep št. 1104/2011 Evropskega parlamenta in Sveta (3).

               (5)

               Zato bi bilo treba Protokol 31 k Sporazumu EGP ustrezno spremeniti.

               (6)

               Stališče Unije v Skupnem odboru EGP bi zato moralo temeljiti na priloženem osnutku sklepa –

         SPREJEL NASLEDNJI SKLEP:
   Člen 1
   Stališče, ki se v imenu Evropske unije sprejme v Skupnem odboru EGP glede predlagane spremembe Protokola 31 k Sporazumu EGP o sodelovanju na posebnih področjih, za katera ne veljajo štiri temeljne svobode, temelji na osnutku sklepa Skupnega odbora EGP, priloženega temu sklepu.
   Člen 2
   Ta sklep začne veljati na dan sprejetja.

      V Bruslju, 7. novembra 2014

            Za Svet

            Predsednik

         P. C. PADOAN

      (1)  UL L 305, 30.11.1994, str. 6.

      (2)  UL L 1, 3.1.1994, str. 3.

      (3)  Sklep št. 1104/2011/EU Evropskega parlamenta in Sveta z dne 25. oktobra 2011 o pravilih za dostop do regulirane javne storitve, ki jo zagotavlja globalni satelitski navigacijski sistem, vzpostavljen v okviru programa Galileo (UL L 287, 4.11.2011, str. 1).

      OSNUTEK
      SKLEP SKUPNEGA ODBORA EGP št. …/2014
      z dne
      o spremembi Protokola 31 k Sporazumu EGP o sodelovanju na posebnih področjih, za katera ne veljajo štiri temeljne svobode
      SKUPNI ODBOR EGP JE –
      ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) in zlasti členov 86 in 98 Sporazuma EGP,
      ob upoštevanju naslednjega:

                  (1)

                  Norveška je sodelovala in finančno prispevala k dejavnostim evropskih programov GNSS, ki izhajajo iz Uredbe (ES) št. 683/2008 Evropskega parlamenta in Sveta (1), ter bo z vključitvijo navedenih uredb v Protokol 31 k Sporazumu EGP še naprej sodelovala in finančno prispevala k dejavnostim, ki izhajajo iz Uredbe (EU) št. 1285/2013 (2).

                  (2)

                  Norveška in Islandija sta zainteresirani za vse storitve, ki jih ponuja sistem, vzpostavljen v okviru programa Galileo, vključno z regulirano javno storitvijo (v nadaljnjem besedilu: PRS).

                  (3)

                  Zato je primerno, da se Sklep št. 1104/2011/EU Evropskega parlamenta in Sveta z dne 25. oktobra 2011 o pravilih za dostop do regulirane javne storitve, ki jo zagotavlja globalni navigacijski satelitski sistem, vzpostavljen v okviru programa Galileo (3), vključi v sodelovanje pogodbenic Sporazuma EGP.

                  (4)

                  Norveška lahko v skladu s pogoji iz člena 3(5) Sklepa 1104/2011/EU postane uporabnica PRS.

                  (5)

                  Sporazum med Kraljevino Norveško in Evropsko unijo o varnostnih postopkih za izmenjavo zaupnih informacij (4), ki je bil podpisan 22. novembra 2004, se uporablja od 1. decembra 2004.

                  (6)

                  Sporazum o sodelovanju med Evropsko unijo in njenimi državami članicami ter Kraljevino Norveško na področju satelitske navigacije (5), ki je bil podpisan 22. septembra 2010, se začasno uporablja od 1. maja 2011.

                  (7)

                  Protokol 31 k Sporazumu EGP bi bilo zato treba spremeniti, da se omogoči to razširjeno sodelovanje –

            SPREJEL NASLEDNJI SKLEP:
      Člen 1
      Za odstavkom 8c člena 1 Protokola 31 k Sporazumu EGP se vstavi naslednji odstavek:

                     „8d.

                                 (a)

                                 Države Efte sodelujejo v dejavnostih, ki lahko izhajajo iz naslednjega akta Unije:

                                             —

                                                32011 D 1104: Sklep št. 1104/2011/EU Evropskega parlamenta in Sveta z dne 25. oktobra 2011 o pravilih za dostop do regulirane javne storitve, ki jo zagotavlja globalni satelitski navigacijski sistem, vzpostavljen v okviru programa Galileo (UL L 287, 4.11.2011, str. 1).

                                 (b)

                                 Države Efte lahko postanejo uporabnice PRS le, kadar sta bila sklenjena sporazuma iz člena 3(5)(a) in (b) Sklepa št. 1104/2011/EU.

                                 (c)

                                 Sodelovanje držav Efte v različnih odborih in skupinah strokovnjakov, povezanih s PRS, bo obravnavano v ustreznih poslovnikih.

                                 (d)

                                 Člen 10 Sklepa št. 1104/2011/EU se ne uporablja za države Efte.

                                 (e)

                                 Ta odstavek se ne uporablja za Lihtenštajn.

                                 (f)

                                 V zvezi z Islandijo se ta odstavek začasno odloži, dokler Skupni odbor EGP ne sklene drugače.“

      Člen 2
      Ta sklep začne veljati dan po predložitvi zadnjega uradnega obvestila v skladu s členom 103(1) Sporazuma EGP (6).
      Člen 3
      Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.

         V Bruslju,

               Za Skupni odbor EGP

               Predsednik

               Sekretarja

               Skupnega odbora EGP

         (1)  UL L 196, 24.7.2008, str. 1.

         (2)  UL L 347, 20.12.2013, str. 1.

         (3)  UL L 287, 4.11.2011, str. 1.

         (4)  UL L 362, 9.12.2004, str. 29.

         (5)  UL L 283, 29.10.2010, str. 12.

         (6)  [Navedena ni nobena ustavna zahteva.] [Navedene so ustavne zahteve.]


title: Sklep Sveta 2011/173/SZVP z dne 21. marca 2011 o omejevalnih ukrepih zaradi razmer v Bosni in Hercegovini

text:
               22.3.2011

               SL

               Uradni list Evropske unije

               L 76/68

         SKLEP SVETA 2011/173/SZVP
   z dne 21. marca 2011
   o omejevalnih ukrepih zaradi razmer v Bosni in Hercegovini
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 29 Pogodbe,
   ob upoštevanju naslednjega:

               (1)

               Svet je 14. decembra 2010 potrdil svojo odločno podporo daytonskemu/pariškemu Splošnemu okvirnemu sporazumu za mir in pripravljenost za proučitev predlogov, kako bi lahko Unija pri tem še učinkoviteje sodelovala z Bosno in Hercegovino.

               (2)

               S tem v zvezi bi bilo treba uvesti omejevalne ukrepe zoper nekatere fizične in pravne osebe, ki s svojimi dejavnostmi ogrožajo suverenost, ozemeljsko celovitost, ustavni red in mednarodno subjektiviteto Bosne in Hercegovine, resno ogrožajo varnostne razmere v Bosni in Hercegovini ali ogrožajo daytonski/pariški Splošni okvirni sporazum za mir in priloge k Sporazumu.

               (3)

               Za izvajanje nekaterih ukrepov je potrebno nadaljnje ukrepanje Unije –

         SPREJEL NASLEDNJI SKLEP:
   Člen 1
   1.   Države članice sprejmejo ukrepe, ki so potrebni, da se prepreči vstop na njihovo ozemlje ali tranzit prek njega takim osebam, ki s svojimi dejavnostmi:

               (a)

               ogrožajo suverenost, ozemeljsko celovitost, ustavni red in mednarodno subjektiviteto Bosne in Hercegovine;

               (b)

               resno ogrožajo varnostne razmere v Bosni in Hercegovini ali

               (c)

               ogrožajo daytonski/pariški Splošni okvirni sporazum za mir in priloge k Sporazumu, vključno z ukrepi, določenimi za izvajanje navedenega sporazuma;

         in z njimi povezanim osebam, navedenim v Prilogi.
   2.   Odstavek 1 posamezne države članice ne zavezuje k temu, da lastnim državljanom zavrne vstop na svoje ozemlje.
   3.   Odstavek 1 ne posega v primere, v katerih posamezno državo članico zavezuje mednarodnopravna obveznost, in sicer:

               (a)

               kot državo gostiteljico mednarodne medvladne organizacije;

               (b)

               kot državo gostiteljico mednarodne konference, ki jo skličejo ZN ali pa je pod njihovim okriljem;

               (c)

               v skladu z večstranskim sporazumom o privilegijih in imunitetah ali

               (d)

               v okviru Lateranske pogodbe, ki sta jo leta 1929 sklenila Sveti sedež (Vatikanska mestna država) in Italija.

         4.   Odstavek 3 se uporablja tudi v primerih, ko je država članica država gostiteljica Organizacije za varnost in sodelovanje v Evropi (OVSE).
   5.   Svet je ustrezno obveščen o vseh primerih, v katerih posamezna država članica odobri izjemo v skladu z odstavkom 3 ali 4.
   6.   Države članice lahko odobrijo izjeme od ukrepov, uvedenih z odstavkom 1, kadar je potovanje upravičeno z nujno humanitarno potrebo ali zaradi udeležbe na medvladnih sestankih, vključno s tistimi, ki jih spodbuja Unija ali gosti država članica, ki predseduje OVSE, kjer se odvija politični dialog, ki neposredno spodbuja demokracijo, človekove pravice in pravno državo v Bosni in Hercegovini.
   7.   Država članica, ki želi odobriti izjeme iz odstavka 6, o tem pisno uradno obvesti Svet. Izjema se šteje za odobreno, če eden ali več članov Sveta ne pošlje pisnega ugovora v dveh delovnih dneh po prejemu uradnega obvestila o predlagani izjemi. Če eden ali več članov Sveta vloži tak ugovor, lahko Svet s kvalificirano večino odloči, da se predlagana izjema odobri.
   8.   Kadar posamezna država članica na podlagi odstavkov 3, 4, 6 in 7 dovoli vstop na svoje ozemlje ali tranzit prek njega osebam s seznama v Prilogi, se dovoljenje omeji na namen, za katerega je bilo odobreno, in na osebe, na katere se nanaša.
   Člen 2
   1.   Zamrznejo se vsa sredstva in gospodarski viri, ki pripadajo, so v lasti oziroma jih posedujejo ali nadzirajo osebe, ki s svojimi dejavnostmi:

               (a)

               ogrožajo suverenost, ozemeljsko celovitost, ustavni red in mednarodno subjektiviteto Bosne in Hercegovine;

               (b)

               resno ogrožajo varnostne razmere v Bosni in Hercegovini ali

               (c)

               ogrožajo daytonski/pariški Splošni okvirni sporazum za mir in priloge k Sporazumu, vključno z ukrepi, določenimi za izvajanje navedenega sporazuma;

         in z njimi povezane fizične ali pravne osebe, navedene v Prilogi.
   2.   Neposredno ali posredno dajanje kakršnih koli sredstev ali gospodarskih virov na voljo ali v korist fizičnim ali pravnim osebam, navedenim v Prilogi, je prepovedano.
   3.   Pristojni organ države članice lahko pod ustreznimi pogoji dovoli sprostitev določenih zamrznjenih sredstev ali gospodarskih virov ali njihovo dajanje na voljo, ko ugotovi, da so ta sredstva ali gospodarski viri:

               (a)

               potrebni za osnovne potrebe fizičnih oseb, navedenih v Prilogi, in njihovih vzdrževanih družinskih članov, vključno s plačili za živila, najemnine ali hipoteke, zdravila in zdravljenje, davke, zavarovalne premije in pristojbine za storitve javnih gospodarskih služb;

               (b)

               namenjeni izključno za plačilo razumnih strokovnih honorarjev in povračilo nastalih izdatkov, povezanih z zagotavljanjem pravnih storitev;

               (c)

               namenjeni izključno za plačilo pristojbin ali stroškov storitev za redno ohranjanje ali vzdrževanje zamrznjenih sredstev ali gospodarskih virov ali

               (d)

               nujni za kritje izrednih stroškov, pod pogojem, da je pristojni organ o razlogih, na podlagi katerih meni, da bi bilo treba izdati posebno dovoljenje, o tem vsaj dva tedna vnaprej uradno obvestil pristojne organe drugih držav članic in Komisijo.

         Država članica obvesti druge države članice in Komisijo o vsakem dovoljenju, izdanem na podlagi tega odstavka.
   4.   Z odstopanjem od odstavka 1 lahko pristojni organi države članice dovolijo sprostitev nekaterih zamrznjenih sredstev ali gospodarskih virov, če so izpolnjeni naslednji pogoji:

               (a)

               sredstva ali gospodarski viri so predmet sodne, upravne ali arbitražne zastavne pravice, izvedenega pred datumom uvrstitve fizične ali pravne osebe iz odstavka 1 na seznam iz Priloge, ali sodbe ali upravne ali arbitražne odločbe, izdane pred tem datumom;

               (b)

               sredstva ali gospodarski viri so namenjeni izključno poravnavi terjatev, zavarovanih s takšno zastavno pravico ali v takšni sodbi priznanih kot veljavne, v mejah, določenih z veljavno zakonodajo in predpisi, ki urejajo pravice oseb s takimi terjatvami;

               (c)

               zastavna pravica ali sodba ni v korist posamezni fizični ali pravni osebi, navedeni v Prilogi, in

               (d)

               priznanje zastavne pravice ali sodbe ni v nasprotju z javnim redom zadevne države članice.

         Država članica obvesti druge države članice in Komisijo o vseh dovoljenjih, izdanih na podlagi tega odstavka.
   5.   Odstavek 1 ne preprečuje vključeni osebi, da plača zapadlo plačilo po pogodbi, ki je bila sklenjena pred uvrstitvijo zadevne osebe na seznam, pod pogojem, da je ustrezna država članica odločila, da oseba iz odstavka 1 plačila ne prejme neposredno ali posredno.
   6.   Odstavek 2 se ne uporablja za pripise na zamrznjenih računih iz naslova:

               (a)

               obresti ali drugih dohodkov na te račune ali

               (b)

               zapadlih plačil po pogodbah, sporazumih ali obveznostih, ki so bile sklenjene ali so nastale pred datumom, ko je za te račune začel veljati ta sklep,

         pod pogojem, da se za kakršne koli takšne obresti, druge dohodke in plačila še naprej uporablja odstavek 1.
   Člen 3
   1.   Svet na predlog države članice ali visokega predstavnika Unije za zunanje zadeve in varnostno politiko določi in spremeni seznam iz Priloge.
   2.   Svet o svojem sklepu, vključno z razlogi za uvrstitev, obvesti zadevno osebo ali organ bodisi neposredno, če je naslov znan, bodisi z objavo uradnega obvestila in s tem navedeni osebi ali organu da možnost, da predloži pripombe.
   3.   V primeru predložitve pripomb ali novih tehtnih dokazov Svet ponovno pregleda svoj sklep in o tem ustrezno obvesti zadevno osebo ali organ.
   Člen 4
   1.   V Prilogi so navedeni razlogi za uvrstitev zadevnih oseb na seznam.
   2.   Priloga vključuje tudi podatke, potrebne za identifikacijo zadevnih oseb, kadar so ti podatki na voljo. Pri fizičnih osebah lahko ti podatki vključujejo imena, pa tudi vzdevke, datum in kraj rojstva, državljanstvo, številki potnega lista in osebne izkaznice, spol, naslov, če je znan, ter funkcijo ali poklic. Pri pravnih osebah pa lahko ti podatki vključujejo imena, kraj in datum vpisa, številko vpisa in sedež podjetja.
   Člen 5
   Da bi bili omejevalni ukrepi iz tega sklepa čim bolj učinkoviti, Unija spodbuja tretje države k sprejetju podobnih ukrepov.
   Člen 6
   Ta sklep začne veljati na dan sprejetja.
   Uporablja se do 22. marca 2012.
   Ta sklep se redno pregleduje. Če Svet meni, da cilji tega sklepa niso bili doseženi, ga ustrezno podaljša ali spremeni.

      V Bruslju, 21. marca 2011

            Za Svet

            Predsednica

         C. ASHTON

      PRILOGA

         Seznam fizičnih in pravnih oseb iz členov 1 in 2

      …


title: Sklep Sveta (EU) 2017/601 z dne 6. marca 2017 o stališču, ki se ga v imenu Evropske unije zavzame v okviru Pridružitvenega sveta, ustanovljenega z Evro-mediteranskim sporazumom o pridružitvi med Evropsko skupnostjo in njenimi državami članicami na eni strani ter Ljudsko demokratično republiko Alžirijo na drugi strani, v zvezi s sprejetjem prednostnih nalog partnerstva EU-Alžirija

text:
               29.3.2017

               SL

               Uradni list Evropske unije

               L 82/4

         SKLEP SVETA (EU) 2017/601
   z dne 6. marca 2017
   o stališču, ki se ga v imenu Evropske unije zavzame v okviru Pridružitvenega sveta, ustanovljenega z Evro-mediteranskim sporazumom o pridružitvi med Evropsko skupnostjo in njenimi državami članicami na eni strani ter Ljudsko demokratično republiko Alžirijo na drugi strani, v zvezi s sprejetjem prednostnih nalog partnerstva EU-Alžirija
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 217 v povezavi s členom 218(9) Pogodbe,
   ob upoštevanju skupnega predloga Evropske komisije in visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               Evro-mediteranski sporazum o pridružitvi med Evropsko skupnostjo in njenimi državami članicami na eni strani ter Ljudsko demokratično republiko Alžirijo na drugi strani (1) (v nadaljnjem besedilu: Sporazum) je bil podpisan 22. aprila 2002, veljati pa je začel 1. septembra 2005.

               (2)

               Svet je v sklepih z dne 14. decembra 2015 pozdravil skupno sporočilo visokega predstavnika Unije za zunanje zadeve in varnostno politiko ter Evropske komisije z dne 18. novembra 2015 o pregledu evropske sosedske politike. Svet je zlasti potrdil, da namerava leta 2016 začeti novo fazo sodelovanja s partnerji, na podlagi katere bi se lahko po potrebi oblikovale nove prednostne naloge partnerstva, katerih poudarek bi bil na dogovorjenih prednostnih nalogah in interesih.

               (3)

               Za uresničitev skupnega cilja vzpostavitve skupnega območja miru, stabilnosti in blaginje bi morali Unija in Alžirija sodelovati, zlasti glede skupne odgovornosti in diferenciacije, ter spremljanja ključne vloge Alžirije v regiji.

               (4)

               Ob reševanju največjih izzivov Unija in Alžirija še naprej zasledujeta glavne cilje svojega dolgoročnega partnerstva in si prizadevata za stabilnost države in regije ter trajnostno gospodarsko rast prek močnih javnih institucij ter diverzifikacije in konkurenčnosti alžirskega gospodarstva

               (5)

               Stališče Unije v okviru Pridružitvenega sveta bi zato moralo temeljiti na priloženem osnutku Sklepa –

         SPREJEL NASLEDNJI SKLEP:
   Člen 1
   Stališče, ki se ga v imenu Evropske unije zavzame v okviru Pridružitvenega sveta, ustanovljenega z Evro-mediteranskim sporazumom o pridružitvi med Evropsko skupnostjo in njenimi državami članicami na eni strani ter Ljudsko demokratično republiko Alžirijo na drugi strani, v zvezi s sprejetjem prednostnih nalog partnerstva EU-Alžirija, temelji na besedilu, priloženem temu sklepu.
   Člen 2
   Ta sklep začne veljati na dan sprejetja.

      V Bruslju, 6. marca 2017

            Za Svet

            Predsednica

         F. MOGHERINI

      (1)  UL L 265, 10.10.2005, str. 2.

      OSNUTEK
      SKLEP št. 1/2017 PRIDRUŽITVENEGA SVETA EU-ALŽIRIJA
      z dne …
      o prednostnih nalogah partnerstva EU-Alžirija
      PRIDRUŽITVENI SVET EU-ALŽIRIJA JE –
      ob upoštevanju Evro-mediteranskega sporazuma o pridružitvi med Evropsko skupnostjo in njenimi državami članicami na eni strani ter Ljudsko demokratično republiko Alžirijo na drugi strani,
      ob upoštevanju naslednjega:

                  (1)

                  Evro-mediteranski sporazum o pridružitvi med Evropsko skupnostjo in njenimi državami članicami na eni strani ter Ljudsko demokratično republiko Alžirijo na drugi strani (1) (v nadaljnjem besedilu: Sporazum) je bil podpisan 22. aprila 2002, veljati pa je začel 1. septembra 2005.

                  (2)

                  Pridružitveni svet je na podlagi člena 94 Sporazuma pooblaščen za sprejemanje ustreznih odločitev za namene doseganja ciljev Sporazuma.

                  (3)

                  V skladu z določbami člena 104 Sporazuma pogodbenici sprejmeta vse splošne in posebne ukrepe, potrebne za izpolnjevanje svojih obveznosti iz Sporazuma, ter poskrbita za doseganje ciljev iz Sporazuma.

                  (4)

                  Na podlagi pregleda evropske sosedske politike leta 2016 je bila predlagana nova faza sodelovanja s partnerji, ki omogoča večjo odgovornost obeh strani.

                  (5)

                  EU in Alžirija sta se dogovorili, da bosta za utrditev svojega partnerstva sprejeli vrsto prednostnih nalog za obdobje 2017–2020, da bi podprli in okrepili odpornost in stabilnost Alžirije.

                  (6)

                  Pogodbenici Sporazuma sta se dogovorili o besedilu prednostnih nalog partnerstva EU-Alžirija, ki bodo podpirale izvajanje Sporazuma z osredotočenostjo na sodelovanje v zvezi s prednostnimi skupnimi interesi, ki so bili skupaj opredeljeni –

            SPREJEL NASLEDNJI SKLEP:
      Člen 1
      Pridružitveni svet priporoča, da pogodbenici izvajata prednostne naloge partnerstva EU-Alžirija, kot so določene v Prilogi k temu sklepu.
      Člen 2
      Ta sklep začne veljati na dan sprejetja.

         V …,

               Za Pridružitveni svet EU-Alžirija

               Predsednik

         (1)  UL L 265, 10.10.2005, str. 2.

         PRILOGA

            Prednostne naloge partnerstva EU-Alžirija